L'Ajuntament confia a una entitat social la gestió del bar del Casal - Regió7 :: El Diari de la Catalunya Central\nL'Ajuntament confia a una entitat social la gestió del bar del Casal\nEls membres de l'Associació pro Minusvàlids de Solsona, Amisol, se'n faran càrrec\nredacció/d. v.solsona 13.11.2009 | 07:25\nAhir, les parts implicades van signar el contracte, al mateix bar d. v.\nL'Associació pro Minusvàlids de Solsona i Comarca (Amisol) gestionarà a partir del mes vinent l'històric bar del Casal de Cultura i Joventut de Solsona. Ahir al migdia en van signar el contracte de lloguer el president de l'entitat, Josep M. Borràs, i l'alcalde accidental solsoní, Martí Abella. Amb aquesta iniciativa es pretén obrir una nova etapa per a l'equipament municipal i, al mateix temps, fomentar la interrelació entre els usuaris i usuàries d'Amisol i la societat solsonina.\n"Estem convençuts que deixem aquest servei a les millors mans possibles perquè funcioni", va assenyalar Martí Abella, per posar en relleu la voluntat de l'Ajuntament de redinamitzar aquest espai tot col·laborant amb una entitat com l'Amisol. Abella va recordar que el Casal de Cultura és "un instrument de l'Ajuntament per reunir el teixit associatiu i la ciutadania de totes les edats", i el fet que puguin compartir el temps amb la gent d'Amisol "és un exercici de civisme".\nJosep M. Borràs va agrair al consistori la "bona entesa" que hi ha hagut per fer realitat aquest projecte, que considera "un pas més per a la integració laboral dels usuaris" de l'entitat. "És un bon moment també per normalitzar la interrelació amb el poble", van coincidir a destacar Borràs i el regidor d'Acció Social, David Rodríguez. De fet, la gestió del bar es concep com un repte per a l'Amisol, ja que fins ara les 28 persones amb disminució que hi ha en plantilla han treballat bàsicament en l'espai tancat del taller i mai de cara al públic. L'entitat dedicada a la inserció de les persones amb discapacitat vol demostrar que "està capacitada per treballar de cara al públic i ho pot fer molt bé", va explicar Dolors Colilles, treballadora social del centre. Sara Alarcón, regidora de Cultura i Joventut, va manifestar que "a través d'una entitat, que haurà de treballar per a les altres, aconseguim una fórmula maca i que, alhora, farà molt més viable el funcionament de les instal·lacions".\nEls nous responsables d'aquest espai preveuen obrir la primera setmana de desembre. L'horari serà de dilluns a divendres de 9 a 2/4 de 2 i de 5 a 2/4 de 12 de la nit; el dissabte, de 10 del matí a 2/4 de 12 de la nit, i el diumenge i els festius restarà tancat.


El Parlament recorrerà contra l’aplicació del 155 al Tribunal Constitucional | Catalunya | EL PAÍS Catalunya\nEl Parlament recorrerà contra l’aplicació del 155 al Tribunal Constitucional\nL'òrgan de govern de la Cambra entre legislatures aprova el recurs amb onze vots a favor, set en contra i una abstenció\nVotació de la Diputació Permanent del Parlament. Joan Sanchez\nLa Diputació Permanent del Parlament, el màxim òrgan de govern de la Cambra en el compàs entre dues legislatures, ha aprovat avui dimecres presentar un recurs d'inconstitucionalitat davant del Tribunal Constitucional contra l'aplicació de l'article 155, que va suposar la destitució de Carles Puigdemont i de tot el seu Govern. La decisió ha prosperat amb onze vots a favor –nou vots de diputats independentistes i dos de Catalunya Sí que es Pot–; set en contra –de Ciutadans, el PSC i el PP– i l'abstenció de la diputada de la CUP. El Consell de Garanties Estatutàries va emetre un dictamen el 6 de desembre en el qual va avalar la convocatòria de les eleccions del 21 de desembre però no el relleu del gabinet, ja que considera que aquesta mesura és "inconstitucional" perquè no respecta "els principis de gradualitat i de proporcionalitat".\nPodem recorre al Constitucional contra l’aplicació del 155\nRajoy decidirà el calendari polític català després del 21-D\nLa decisió adoptada té un caràcter simbòlic, atès que la coalició Units Podem ja va presentar un recurs contra el mateix article just a l'inici de la campanya electoral. La sessió ha tornat a reflectir la divisió de la Cambra respecte al conflicte sobiranista. Els diputats independentistes i de Catalunya Sí que es Pot han assenyalat que la suspensió de l'autonomia ha suposat una mesura lesiva contra l'autogovern no prevista per la Constitució, mentre que els partidaris de l'article 155 han defensat que era l'única fórmula per posar fi a la via unilateral.\nLa Diputació Permanent està integrada per 22 parlamentaris, d'acord amb els resultats de les eleccions del 27 de setembre del 2015 i té majoria sobiranista. Lluís Maria Corominas, portaveu de Junts pel Sí, ha sostingut que el Govern de Rajoy va abusar de les seves prerrogatives en fer una lectura extensiva de l'article, que no preveia ni la destitució del Govern ni la dissolució del Parlament. Corominas ha al·legat que l'Estat va tramar una "conspiració" per posar fi a l'autogovern i es va referir a les paraules de Soraya Saénz de Santamaría en campanya quan va afirmar que Mariano Rajoy havia "escapçat ERC i el PDeCAT. "Han fet servir l'article per liquidar el Govern i empresonar els nostres polítics".\nMarta Ribas, diputada de Catalunya Sí que es Pot, ha donat suport en coherència amb el recurs que ja va presentar Units Podem i amb la màxima que defensen resumida en aquesta idea: "Ni DUI ni 155". "El 155 no ens ha portat al diàleg", ha afirmat demanant la suspensió immediata de l'article i advertint que donen suport també al recurs davant del risc que el Govern espanyol apliqui la mesura contra aquelles comunitats autònomes que no siguin complaents amb l'Executiu del PP. Gabriela Serra, de la CUP, ha atribuït la seva abstenció al fet que no creuen en el Tribunal Constitucional i ha afirmat que el Govern espanyol ha fet un cop d'Estat. "Aquest país, amb el moviment de desobediència més gran que hi ha hagut, va canviar l'1 d'octubre", ha dit.\nDavant d'aquesta visió, Carlos Carrizosa, portaveu de Ciutadans, ha lamentat que sigui la Diputació Permanent i no el nou Parlament el que dirimeixi si s'ha de presentar el recurs, ja que entén que s'estan ignorant les noves majories sorgides de les eleccions, tot i que els grups independentistes tornaran a ser majoria a l'hemicicle. "Què calia fer si no aplicar la democràcia i fer eleccions?", s'ha preguntat de manera vehement. I ha desplegat el pròleg del seu paper en la propera legislatura com a primera força. "No torneu a fer-ho. Aprengueu la lliçó. Ens trobareu al davant: treballarem pels drets i la democràcia. I que sigui l'última vegada que es reuneix per parlar del monotema".\nEl líder socialista, Miquel Iceta, ha utilitzat un to més conciliador que el de Carrizosa i ha celebrat que la legislatura comenci de manera molt diferent de com va començar l'anterior: presentant un recurs al Constitucional quan la que va sorgir del 27-S es va iniciar negant la legitimitat de l'Alt Tribunal. "Davant de la flagrant violació de les lleis no es com es podia haver aturat. Aquesta és una bona manera de començar la legislatura. Hi ha hagut un fracàs absolut de la via unilateral", ha constatat. El popular Alejandro Fernández ha sol·licitat als diputats que no es vegin com "enemics" per pensar diferent. "El meu pare és molt de dretes i la meva mare molt d'esquerres. Són asturians i cap es nega aquesta condició", ha posat a títol d'exemple. Després d'acusar Junts pel Sí de cert caràcter "bipolar" per recórrer a vegades al Constitucional i d'altres, injuriar-lo, Fernández, en la línia d'Iceta, ha celebrat que presentin el recurs. "És un reconeixement implícit al Constitucional i la seva legitimitat".\nEl dictamen que havia presentat el Consell de Garanties Estatutàries sobre l'aplicació de l'article 155 –que va ser aprovat per set vots a favor i un en contra– sosté que, una vegada dissolt el Parlament, no era una mesura "necessària o indispensable" la destitució del Govern i que, per tant, l'Executiu de Mariano Rajoy podria haver optat per altres de menys restrictives i alhora compatibles amb l'eficàcia d'aquest mecanisme de coerció estatal”. "El Senat", afegeix, "no imposava les destitucions, sinó que únicament les autoritzava i, per tant, el Govern [espanyol] no estava obligat a utilitzar-les, i encara menys, de manera immediata”.\nLa data de la constitució del nou hemicicle la fixarà aquesta vegada el president espanyol, Mariano Rajoy, i s'ha de fer en els 20 dies hàbils després de les eleccions. El termini expira el 23 de gener. En aquesta sessió es triaran els membres de la Mesa i el president de la Cambra, que obrirà consultes amb els líders de cada partit i convocarà el ple per al debat d'investidura, que s'haurà de fer abans de deu hàbils des que es constitueixi el Parlament.


Aquesta luxosa i moderna promoció d'obra nova li ofereix una exclusiva habitatge de 112 m² i 2 dormitoris en ple centre d'Escaldes, a l'eix comercial i prop de tots els serveis. L'habitatge també ofereix un total de 51 m² de terrassa.\nA la zona de dia trobem l'ampli saló-menjador amb accés a una terrassa de 14 m² i vistes a la vall, i la cuina totalment equipada. La zona de nit està composta per un dormitori doble, un bany complet que li dóna servei, i el dormitori principal amb vestidor, bany privat i accés a una àmplia terrassa de 37 m².\n1 dormitori principal amb vestidor, bany privat i accés a una àmplia terrassa de 37 m²


Barcelona Novel·la Històrica - Casa Amèrica Catalunya\nEl festival Barcelona Novel·la Històrica assoleix enguany la cinquena edició amb una destacada presència d’autors llatinoamericans. Jorge Edwards, Laura Restrepo, Pablo Ramos, Julio Ortega, Álvaro Uribe, Edgardo Cozarinsky i Ana Teresa Torres participen en el festival, que posa l'accent en la condició humana com el motor més determinant per comprendre la nostra relació amb el món.\nUn any més, el Barcelona Novel·la Històrica torna a la tardor literària de la capital catalana, designada Ciutat de la Literatura per la UNESCO en part pels dies dedicats al gènere històric.\nEn aquesta edició hi destaquen les trobades protagonitzades per autors de l'Amèrica Llatina a la Biblioteca Jaume Fuster. Així els escriptors aborden el fenomen de la novel·la històrica llatinoamericana en tres taules rodones:\nLA HISTÒRIA EN LA NOVEL·LA LLATINOAMERICANA. DUES HISTÒRIES\nDijous 9 de noviembre. 17:00h\nDos crítics literaris analitzen quin ha estat el tractament de la història en la novel·la llatinoamericana i com n’ha determinat la manera en què s’havia d’entendre la novel·la.\nHi intervenen Gustavo Guerrero, crític literari i editor veneçolà, i\nJulio Ortega, crític literari i catedràtic peruà. Modera Aurelio Major, codirector de la revista Granta.\nLA HISTÒRIA I EL CINEMA LLATINOAMERICÀ\nDijous 9 de noviembre. 18:00h\nEl bon moment del cinema i les sèries llatinoamericanes, així com dels seus guionistes i realitzadors, coincideix amb una revisió, de vegades simplificadora, de l’abordatge, al llarg dels segles, de la condició humana en el relat polític i social del continent.\nHi intervenen Laura Restrepo, novel·lista colombiana, Pablo Ramos, narrador i guionista argentí, i Pablo Raphael, narrador mexicà. Modera Fèlix Riera, editor.\nL’APASSIONANT ESCENARI DEL PASSAT\nDijous 9 de noviembre. 19:00h\nTres novel·listes llatinoamericans reflexionen sobre el dibuix de la condició humana en les seves històries, les crítiques al poder i com el poder ha condicionat la seva obra.\nHi intervenen Edgardo Cozarinsky, narrador i cineasta argentí, Ana Teresa Torres, narradora i assagista veneçolana, i Álvaro Uribe, novel·lista i assagista mexicà. Modera Domingo Ródenas de Moya, professor de literatura espanyola i hispanoamericana i crític literari.\nActivitat organitzada per l'Ajuntament de Barcelona i Biblioteques de Barcelona amb la col·laboració de Casa Amèrica Catalunya.\n09/11/2017, 17, 18 i 19h H\nBiblioteca Jaume Fuster. Plaça de Lesseps 20-22. Barcelona


Un sorprenent truc per pelar alls es viralitza a tot el món\nLa nova tècnica per extreure els grans pelats de la cabeça en dos segons s’ha fet popular a les xarxes\nConsisteix a clavar un ganivet a la cabeça d'all i després treure el gra cap a fora. // CC0\nActualitzada el 20-06-2019 20:23\nPelar alls és un dels reptes que ens podem trobar a la cuina, i estem segurs que aquest truc per desprendre els grans nets de qualsevol pellofa et cridarà l’atenció.\nEl vídeo publicat per la usuària de Twitter @VPestilenZ mostra una nova manera de pelar alls que ens pot facilitar la vida, i que es basa a clavar la punta d’un ganivet en cadascun dels grans i després treure’ls cap enfora.\nMolts usuaris ho han provat\nUsuaris de tot el món han decidit compartir a les xarxes el moment en què posaven en pràctica aquest truc. N’hi ha que diuen que els ha funcionat...\n...però fixem-nos que l’únic que es veu a la foto és el resultat dels alls pelats, no el moment de fer-ho. En canvi, d’altres no n’estan gaire contents amb el resultat.\nPerò aleshores, és un vídeo fals?\nSembla que no. Els que no ho han aconseguit és perquè no dominen la tècnica. Després de diverses proves, la periodista de The New Yorker Helen Rosner ha pogut esbrinar tres secrets d’aquest mètode, que són els que marquen la diferència entre aconseguir-ho o no.\nPrimer secret: el ganivet s’ha de clavar just al vèrtex entre la cara exterior corbada del gra i la paret plana de dins, la que toca amb el gra del costat.\nSegon secret: abans d’estirar per arrencar el gra de la cabeça, cal fer un parell de moviments clau. El primer és per separar el gra de la tija –agafant-lo igual que al vídeo, seria la part de dalt–, mentre que el segon és per separar-lo de la pellofa que l’envolta. Si no els fas, trauràs el gra, però sense pelar.\nTercer secret, i el més important: fixa’t que tots els que han provat d’imitar la tècnica no ho fan igual que al vídeo. De fet, la gran diferència no rau en el ganivet o en els girs, sinó en el dit que aguanta el gra que estem extraient. Aquest dit, l’índex de la mà del ganivet, és el que pressiona per aguantar el gra i evitar que s’esberli.\nVal a dir, també, que la periodista no ha mostrat cap vídeo de la gesta. A més, ella mateixa explica que en una segona prova (es veu que l’activitat enganxa) va posar-se a pelar els alls d’aquesta manera, se li va escapar el ganivet massa cap endins i va acabar a urgències. En va sortir amb cinc punts de sutura al dit del mig de la mà amb què aguantava l’all.\nAltres trucs que et sorprendran\nSi t’ha agradat aquesta manera de pelar alls, no et perdis aquest vídeo que ha compartit Simon Fleming a Twitter:\n10-04-2019 18:09 COSES DE CASA\nCinc trucs per no haver de planxar la roba, perquè s’eixugui abans i perquè duri més


Març 5, 2019 Posted in Anime, Anime i Manga\t| 0\nGèneres: Fantasia obscura, Ficció de terror, Thriller.\nA Tokyo ocorren diverses morts, comeses per Ghouls, éssers desconeguts que sobreviuen a força de carn humana. Un dia Kaneki Ken, un jove de 18 anys coneix a una noia anomenada Rize Kamishiro en una cafeteria i la convida a sortir. Després d’una cita aparentment normal, Kaneki Ken, s’ofereix a acompanyar-la a casa. A l’entrar a un carreró és atacat per ella, qui resulta ser un Ghoul. Durant l’atac, Kaneki Ken és salvat per la caiguda d’unes bigues que maten Rize abans que pugui matar-ho, però ho deixa terriblement ferit. A causa de la gravetat de les seves ferides, rep un trasplantament d’òrgans pel vampir atacant (Rize Kamishiro). Així, Kaneki Ken acaba convertint-se en un ésser meitat Ghoul i meitat Humà, d’ara endavant haurà de viure amagant-se dels humans sense tenir a qui recórrer.\nUna tercera temporada va ser confirmada el 5 d’octubre. La seqüela del mànga original, Tokyo Ghoul: re, va ser adaptada a un animi a 2018. La casa productora, Marvelous Obro un lloc oficial per al projecte i va presentar un teaser d’aquest, iniciant-se l’animi el 3 d’abril de 2018.11\nLa seqüela de Tokyo Ghoul Re: va tenir una continuació en aquest mateix 2018, sent emesa durant la temporada de Tardor de 2018, i sent l’arc final d’aquesta adaptació animada del manga, molt criticada per l’excessiva síntesi de la trama del manga que dificultava el seguiment de l’argument i l’enteniment de l’evolució i desenvolupament dels personatges, magistralment realitzat en el màniga.


Escola d'Anglès a Girona - Maxwell Academy\nMatrícula oberta curs 2021/2022!\nAprèn anglès a Girona amb Maxwell Academy\nA Maxwell trobaràs l’acadèmia que estàs buscant i situada al cor de la ciutat.\nEl nostre propòsit és crear un espai on aprendre anglès sigui una experiència divertida, dinàmica i eficaç.\nA més, tenim a la nostra disposició un equip docent especialitzat pels infants i adolescents. A Maxwell apostem fort per l’aprenentatge de l’anglès per nens i nenes, donem molta importància a alimentar la motivació dels més xics amb un mètode que farà que no vulguin deixar d’aprendre aquesta llengua i desitgin passar de nivell any rere any. Llegeix més.\nL’anglès per universitaris també és una de les nostres principals preocupacions. Junts ens preparem pel món laboral i per certificar els nivells d’anglès amb els exàmens oficials de Cambridge.\nSeguiu navegant per la nostra pàgina, truqueu-nos i/o escriviu-nos per a demanar informació sense cap compromís. Llegeix més sobre nosaltres.\nJa tenim els horaris del curs 2020/2021 publicats! Consulta’ls AQUÍ\nGrups reduïts i conversa\nCertifica B1, B2 i C1 des de casa!\nQuè es Linguaskill? Linguaskill és la nova prova de nivell de Cambridge que es realitza per ordinador per a avaluar el nivell d'anglès. Quin nivell d'anglès puc certificar amb aquesta prova? S'avaluarà el Reading i Listening, Writing i Speaking amb l'última...\nNecessites certificar un nivell de B2 per obtenir el títol de grau universitari? Te'l demanen per fer un màster? Vols millorar el teu currículum de cares al món laboral? No t'ho pensis més, el First Certificate in English és la millor opció! Per què? Ho vam explicar...\nL'etapa infantil és aquella que situem entre els 3 i els 5 anys. En anglès anomenem a aquesta etapa: preschoolers. Un nen i una nena aprèn a fer certes coses a cada etapa del creixement. Destreses i aptituds com conèixer els colors i saltar a peu coix les coneixem com...


Concentració contra la 'llei mordassa' ~ Som Poble - El Vendrell\nConcentració contra la 'llei mordassa'\ndimarts, de desembre 16, 2014 > Som Poble · El Vendrell Sense comentaris\nFa pocs dies, el Congrés dels Diputats aprovà la Llei de Seguretat Ciutadana, popularment coneguda com a Llei Mordassa pel seu caràcter restrictiu.\nAquesta nova llei, aprovada únicament amb els vots favorables del PP, contempla, per exemple, la legalització de les "devolucions en calent" a Ceuta i Melilla, multes d'entre 100€ i 600€ per negar-se a identificar-se, ocupar un habitatge o ocupar una entitat bancària, d'entre 601€ i 30.000€ per gravar a la policia i difondre les imatges, impedir un desnonament, negar-se a dissoldre una manifestació o concentració, i d'entre 30.001€ i 600.000€ per reunir-se o manifestar-se en edificis que ofereixin serveis públics.\nEs tracta d'una llei que pretén silenciar a la ciutadania i instaurar el temor entre aquelles persones que volen expressar el seu rebuig envers el sistema que ens ha conduit fins a l'actual situació de precarietat i malestar social.\nÉs per aquest motiu que, des de Som Poble i desde altres col·lectius i organitzacions, us convoquem a la concentració que es realitzarà el pròxim dissabte, dia 20 de desembre, a les 20.00h a la Plaça Vella.\nDIEM NO A LA LLEI MORDASSA! QUE NO ENS RETALLIN LA LLIBERTAT!


La comunicació política "progressa adequadament" segons l'expert Genís Roca, que ha participat a la primera jornada Martí Salvans\nLa comunicació política ha centrat la primera jornada Martí Salvans, organitzada per la comissió institucional de Demòcrates per Andorra (DA) amb l'objectiu d'aprofundir en temes d'interès per al partit. A la sessió d'aquest dissabte al matí hi han assistit una quarantena de persones, entre les quals hi havia el cap de Govern, Toni Martí; la subsíndica general, Mònica Bonell, i alguns ministres, com Eric Jover, Eva Descarrega, Sílvia Calvó o Jordi Cinca.\nPer parlar i debatre de l'escenari comunicatiu actual, DA ha convidat l'expert en comunicació digital Genís Roca, que ha dit en declaracions als mitjans de comunicació que “s'està fent el que es pot perquè és molt complicat”. A dia d'avui, hi ha molta informació disponible. A la corporativa cal afegir-hi aquella que la ciutadania genera a través de les seves xarxes socials. La gent ha entès que són un altaveu per dir coses i la majoria, quan ho fa, és amb una determinada intenció i buscant influir o modificar un estat d'opinió; inclòs l'entorn polític. De vegades, per exemple, s'han de gestionar missatges que han estat escrits en calent. Per això cal aprendre a moure's en aquest entorn. Roca ha manifestat que, en general, la comunicació política “progressa adequadament”, però ha recalcat que existeixen problemes greus amb la participació, ja que “és quelcom més seriós i que hauria d'anar acompanyat d'un resultat”.\nDurant la seva conferència, l'expert ha donat dos consells importants als governs per a una bona comunicació política. D'una banda, fer les coses bé, perquè ara l'auditoria la fa la ciutadania, i si aquesta sap alguna cosa té totes les facilitats per fer-ho públic. “Estem davant del sistema de control i d'auditoria més exigent de la història”, ha assegurat el ponent. I d'altra banda, ser cada cop més clars amb la informació que es té de la ciutadania, ja que les persones volen tenir la seguretat que les seves dades s'estan utilitzant correctament. Companyies com Facebook o Amazon, entitats bancàries, operadores de comunicació i, també, institucions governamentals, saben que necessiten la informació dels usuaris per poder prestar bé els seus serveis. Ara bé, han de ser prudents amb ella i saber-la custodiar, per tal que cap tercer hi accedeixi.\nLa jornada també ha comptat amb testimonis com el del ministre de Finances, Jordi Cinca, que és usuari habitual de les xarxes socials i que intenta ser actiu, però no de manera obligada. Cinca ha explicat que limita els temes que comenta “perquè no em sento capaç de parlar de tot”. “Intento ser un reflex del meu estat vital”, ha apuntat el ministre. El portaveu del Govern també ha argumentat de les qüestions de què menys parla són les del seu ministeri, entenent que les persones públiques, si intervenen a les xarxes socials amb un tema determinat, han d'estar disposades a mantenir un diàleg sobre allò. Si en parlés i tingués interpel·lacions, ha afegit Jordi Cinca, “no crec que tingui el temps ni la capacitat d'establir i mantenir aquest diàleg amb les persones que em puguin interpel·lar”, ja que per això ja existeixen altres canals. Si ho fes, ha assegurat que no podria gestionar ell sol el seu compte de Twitter, on ha reconegut que “m'hi trobo còmode”, i necessitaria la guia i l'ajuda d'algú.\nPer últim, Cinca ha recomanat als seus companys de la política que no tinguin por de les xarxes socials i que no les abordin pensant que tothom ho llegeix i que són el centre del món. “Hem de relativitzar una mica”, ha puntualitzat, i que el que hi sigui s'hi senti còmode, sense obligació, per així poder evolucionar. A banda de Roca i del ministre, la primera jornada Martí Salvans ha comptat amb la participació de professionals del món de la comunicació al país.\nArtículo anteriorL'espectacular Spartan Race omple Grau Roig amb gairebé 4.200 participants\nArtículo siguienteVall Banc obté uns beneficis de 8,3 milions d'euros el 2017


Psicomotricitat - Escola Sant Nicolau\nMOVIMENT I CONFIANÇA\nActivitat dirigida a nens i nenes de P-3 i P-4 d’Educació Infantil amb l’objectiu de potenciar la seva formació integral i desenvolupar l’expressió de la personalitat a través del cos.\n> Entorn de confiança, afecte i seguretat.\n> Desenvolupament de precisió, concentració, control físic, imaginació, intuïció, control de la respiració i fluïdesa de moviments.\n> Programació de continguts elaborada per l’equip docent de l’Escola Sant Nicolau i tècnics del Club Esportiu Sant Nicolau.\n> Grups reduïts.\nAquesta activitat extraescolar és el complement perfecte per a les sessions\nde psicomotricitat que es fan en horari escolar.\nPer als alumnes de P3 i P4 PREU


El nostre objectiu a l’hora de crear una estratègia SEO Alió és aconseguir els millors resultats en la generació de trànsit potencial i sa des dels cercadors, sobretot el posicionament Google, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic és vital per a qualsevol empresa avui dia, la seva estratègia SEO de posicionament web Alió també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nAixí doncs, el posicionament web Alió és una forma de fer les coses, una metodologia constant i una filosofia que cal desenvolupar en cada disseny web, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Alió, i només es pot assolir entenent i transpirant durant tant de temps els paràmetres, motius i estratègies de posicionament web Alió òptimes i exitoses que Google contempla en el seu posicionament natural, en evolució constant.


Princess of Eboli (en)\nRuy Gómez de Silva y Teles de Meneses (1553 (Gregorià)–)\nAna de Mendoza de la Cerda y de Silva y Álvarez de Toledo (Cifuentes, 29 de juny de 1540 - Pastrana, 2 de febrer de 1592) va ser una noble espanyola que va ostentar els títols de II duquessa de Francavilla, II princesa de Melito, II comtessa d'Aliano i II marquesa d'Algecilla per dret propi, i de princesa d'Eboli, duquessa d'Estremera, duquessa de Pastrana i marquesa de Diano pel seu matrimoni amb Ruy Gómez de Silva, noble portuguès i privat del rei Felipe II, per la qual cosa és coneguda popularment com la Princesa d'Eboli.\n2 La princesa d'Eboli al cinema i a la televisió\nA l'edat de dotze anys, el 1553, va signar les capitulacions de noces amb Ruy Gómez de Silva, per recomanació del príncep Felip, futur Felipe II. El seu marit era príncep d'Eboli, denominació de la ciutat situada en el Regne de Nàpols, i ministre del rei.\nConflicte amb Teresa de Jesús[modifica]\nTeresa de Jesús va tenir diversos enfrontaments amb la princesa consort d'Eboli.\nVa entorpir els treballs perquè volia que es construïssin segons els seus dictats, la qual cosa va provocar nombrosos conflictes amb monges, frares i, sobretot, amb Teresa de Jesús, fundadora de les carmelites descalces. Ruy Gómez de Silva va posar-hi pau, però quan va morir van tornar els problemes, ja que la princesa volia ser monja i que totes les seves criades també ho fossin. Teresa de Jesús li ho va concedir a contracor i la va situar en una cel·la austera. Aviat se'n va cansar i se'n va anar a una casa a l'hort del convent amb les seves criades. Allí tenia armaris per guardar vestits i joies, a més de tenir comunicació directa amb el carrer i poder sortir segons la seva voluntat. Davant d'això, per mandat de Teresa de Jesús, totes les monges se'n van anar del convent i van abandonar Pastrana. Ana de Mendoza va tornar de nou al palau de Madrid, però abans va publicar una biografia tergiversada de Teresa de Jesús, la qual cosa va produir l'alçament d'escàndol de la Inquisició espanyola, que va prohibir l'obra durant deu anys.\nDesprés de la mort de Ruy Gómez de Silva[modifica]\nDesprés de la sobtada mort de Ruy Gómez de Silva el 1573, Ana de Mendoza es va veure obligada a manejar el seu ampli patrimoni i durant la resta de la seva vida va tenir una existència problemàtica. Gràcies als seus influents cognoms, però, va aconseguir una posició esplaiada per als seus fills.\nLa cort de Felip II i les seves intrigues[modifica]\nEl que sí sembla segur és que, una vegada va quedar vídua, el 1573, va sostenir relacions amb Antonio Pérez, secretari del rei. Aquestes relacions van ser descobertes per Juan de Escobedo, secretari de Juan d'Àustria, el fill natural del rei Carlos I, qui a més mantenia contactes amb els rebels dels Països Baixos Espanyols. Antonio Pérez, temorós perquè revelés el secret, el va denunciar davant el rei de greus tripijocs polítics, i Escobedo va aparèixer mort a estocades. L'opinió pública va acusar Pérez; però va haver de passar un any fins que el rei va disposar la seva detenció.\nPalacio Ducal de Pastrana, lloc del tancament de la princesa vídua d'Eboli.\nLa princesa de Mélito i vídua del príncep d'Eboli, va ser tancada per ordre del rei Felipe II en 1579, primer a la Torrassa de Pinto, després en la fortalesa de Santorcaz i privada de la tutela dels seus fills i de l'administració dels seus béns, per ser traslladada, el 1581, al seu Palau Ducal de Pastrana, on va estar acompanyada i atesa per la seva filla menor, Ana de Silva, i tres criades.\nÉs molt coneguda en aquest palau la balconada enreixada que dona a la plaça de l'Hora, anomenada així perquè era on es permetia a la princesa malenconiosa estar-se una hora al dia. Després de la fugida d'Antonio Pérez a Aragó en 1590, Felipe II va ordenar posar reixes en portes i finestres del Palau Ducal.\nNo està tampoc gaire clar el perquè de l'actitud cruel del rei envers Ana de Mendoza, que en les seves cartes anomenava "cosí" el monarca i demanava "que la protegís com a cavaller". Felipe II s'hi referiria com "la femella". Nogensmenys, malgrat que l'actitud de Felipe cap a Ana de Mendoza era dura i desproporcionada, sempre va protegir i va cuidar dels fills i el seu antic amic Ruy Gómez de Silva. Felipe II va nomenar un administrador dels seus béns i més endavant li va portar els comptes el seu fill Fra Pedro davant l'absència dels seus germans.\nVa morir en aquesta localitat el 1592. Està enterrada juntament amb Ruy a la Col·legiata de Pastrana.\nRuy II Gómez de Silva y Mendoza, II duc de Pastrana (1562-1596), que es va casar amb Ana de Portugal y Borja.\nLa princesa d'Eboli al cinema i a la televisió[modifica]\nEn 1955 es va realitzar la primera pel·lícula basada en la història d'Ana de Mendoza, a la qual va donar vida Olivia de Havilland, amb el títol de La Princesa d'Eboli, dirigida per Terence Young.\nEn 2008 es va estrenar la pel·lícula La conjura de El Escorial, dirigida per Antonio del Real i que narrava, amb relativa fidelitat, les intrigues d'Antonio Pérez i la Princesa d'Eboli. Aquest últim personatge va ser interpretat per l'actriu britànica Julia Ormond.\nA més, per a televisió, el personatge va ser interpretat per l'actriu Marisa de Leza en l'episodi titulat La tumultuosa Princesa de Eboli, de la sèrie Mujeres insólitas, i que es va emetre per TVE el 15 de febrer de 1977. Per a la sèrie de Teresa de Jesús, dirigida per Josefina Molina i emesa el 1984 per TVE, l'actriu que va encarnar en dos dels episodis la Princesa d'Eboli va ser Patricia Adriani.\nWeb de la Princesa de Éboli Arxivat 2014-12-18 a Wayback Machine.\nObtingut de «https://ca.wikipedia.org/w/index.php?title=Ana_de_Mendoza_de_la_Cerda&oldid=29162299»


ajudes instal·lació d'ascensors - Ascensores Prim\nA Ascensores Prim coneixem totes les ajudes d'instal·lació d'ascensors vigents i et gestionem i tramitem tota la documentació per a poder aconseguir-la perquè no et sigui cap molèstia.\nAscensores Prim som una empresa especialitzada en ajudes instal·lació d'ascensors.\nOferim un gran ventall de serveis i productes relacionats amb els ascensors, entre ells ajudes instal·lació d'ascensors, que potser actualment es troba cercant una empresa que el pugui ajudar a cobrir aquesta necessitat.\nEls anys d'experiència en el sector, tant de la nostre empresa com dels nostres treballadors, ens permet oferir la millor solució en temes com ajudes instal·lació d'ascensors i amb garanties d'èxit.\nA Ascensores Prim ens alegrem molt de rebre la teva visita al nostre web i l'animem a que ens contacti per a qualsevol cosa relacionada amb ajudes instal·lació d'ascensors, reforma ascensors , servei 24 hores ascensors , ajudes instal·lació d'ascensors , instal·lació, ajudes ajuntament ascensors , ascensors multimarca , manteniment d'ascensors , reforma ascensors. Estarem encantats d'atendre.\nAscensores Prim - ajudes instal·lació d'ascensors\nCopyright 2016 - Ascensores Prim - ajudes instal·lació d'ascensors | Disseny web per Bredax


Som Poble demana que s'ajorni la licitació de l'aigua a passades les municipals i aposta per la seva municipalització ~ Som Poble - El Vendrell\nSom Poble demana que s'ajorni la licitació de l'aigua a passades les municipals i aposta per la seva municipalització\ndiumenge, de març 08, 2015 > Som Poble · El Vendrell 1 comentari\nEl Tribunal Català de Contractes del Sector Públic ha suspès de forma provisional el nou procediment de contractació, impulsat per l'Ajuntament del Vendrell, per tal concedir la part privada d'Aigües de Tomoví SA.\nAquesta societat mixta, amb un 51% de les participacions a càrrec del consistori municipal i un 49% en mans privades, és l'encarregada de gestionar el serveis d'aigua de la nostra vila.\nHem de recordar que, tot i que fins a dia d'avui Aquàlia era l'empresa privada que tenia la propietat d'aquest 49%, l'any passat una sentència del Tribunal Superior de Justícia de Catalunya anul·lava la licitació inicial, atorgada l'any 2007 i per una vigència de 25 anys. Aquesta sentència, basada en un defecte de forma en el procés de contractació inicial, obligava al consistori a convocar de nou el concurs.\nDavant la suspensió provisional del nou procés de contractació, des del moviment ciutadà i polític Som Poble demanem a l'actual equip de govern que apliqui una moratòria i s'ajorni el procés com a mínim passades les properes eleccions municipals. A tres mesos vista del proper procés electoral, entenem que és de sentit comú que sigui el nou equip de govern qui decideixi com s'ha de gestionar aquest servei essencial. Amb més raó, quan de tirar endavant al proposta de l'actual govern municipal, hipotecaria el poble durant els propers 25 anys en la gestió de l'aigua, un bé comú, essencial i limitat.\nDes de Som Poble apostem de forma clara i oberta per engegar un procés de remunicipalització dels serveis públics. La privatització comporta una pèrdua de control de l'ajuntament sobre serveis essencials per a la comunitat. Les empreses privades, seguint la lògica financera, prioritzen l'obtenció de beneficis privats per sobre del benefici social que hauria de perseguir qualsevol servei públic.\nCal per tant una municipalització progressiva de tots els serveis. Amb una gestió directa es pot dedicar el marge de benefici empresarial, que ara serien recaptats en la seva totalitat pel consistori, a generar ocupació, reduir despeses i millorar el servei. La municipaliltzació comportarà el control absolut de l'Ajuntament sobre el servei.\nPenso que l'aigua ha de ser totalment pública, com a bé de primera necessitat que és, amb una gestió transparent, eficient i justa, és un tresor de tots que hem d'aprendre a valorar.\nNo podem permetre que s'especuli amb ella ni es malgasti.\n9 de març de 2015, a les 18:57


ELS AUTORS ESPANYOLS, EIX CENTRAL DEL 36 SALÓ DEL CÒMIC DE BARCELONA - 37 Saló Internacional del Còmic de Barcelona\nELS AUTORS ESPANYOLS, EIX CENTRAL DEL 36 SALÓ DEL CÒMIC DE BARCELONA\nA la Sala d'Actes del centre cultural Arts Santa Mònica s'ha donat el tret de sortida el 36 Saló Internacional del Còmic de Barcelona que se celebrarà del dijous 12 al diumenge 15 d'abril de Fira de Barcelona Montjuïc. Un Saló que vol retre un sentit homenatge al còmic i als seus autors. La present edició tindrà una superfície d'uns 50.000 metres quadrats, ocupant el Palau 2, 4, 5 i la Plaça Univers.\nLa presentació ha comptat amb la presència de Patrici Tixis, president de FICOMIC; Jan, el responsable del cartell del Saló d'aquest any; Antoni Guiral, comissari d'exposicions del 36 Saló Internacional del Còmic de Barcelona; i Meritxell Puig, directora general de FICOMIC. El certamen continua amb el seu suport als aficionats de tota la vida, però sense oblidar els més petits de la casa. Per aquest motiu estrenarem l'espai Comic Kids, una gran àrea d'uns 3.000 metres quadrats que donarà prioritat a la divulgació del còmic entre els més petits, però també a les famílies. Aquest espai didàctic servirà per conèixer tècniques de dibuix, guió i disseny, llegir còmics, jugar, dibuixar amb els autors, fer el teu propi còmic i molt més...\nSobre el 36 Saló del Còmic, Patrici Tixis ha comentat que aquest any “el Saló vol dedicar un càlid homenatge als còmics dels últims 25 anys del segle XX”. Especialment “als autors espanyols d'aquest període”.\nJan, autor del cartell d'aquesta edició, ha destacat que "ha volgut retre un homenatge als còmics clàssics de tota la vida". Com a anècdota ha destacat la dificultat que ha tingut en reproduir fidelment al Príncipe Valiente. De fet, "ha estat el personatge que més feina m'ha donat".\nPer la seva banda Meritxell Puig ha anunciat "una nova distribució dels pavellons perquè el visitant tingui una experiència més gratificant i fluida". En aquesta ocasió l'àrea professional, la sala d'actes i l’auditori se situaran al pavelló 5, amb la qual cosa es reduirà la contaminació acústica i farà més agradable la feina dels professionals. La directora general de FICOMIC també ha presentat la nova pàgina web del Saló del Còmic de Barcelona: www.comic-barcelona.com. El nou site ofereix al visitant una pàgina més navegable, més funcional, amb un contingut millor estructurat, un disseny renovat i elegant.\nAntoni Guiral ha fet un petit avanç de les exposicions del 36 Saló Internacional del Còmic de Barcelona. La mostra antològica Les revistes del boom del còmic (per a adults), se centrarà en les revistes espanyoles de còmics aparegudes entre 1978 i 1992. També destaca Superlópez xJan, una gran mostra dedicada als 45 anys del popular superheroi creat per Jan. El còmic clàssic es veurà representat en Jack Kirby, The King of Comics una exposició que repassarà la trajectòria professional d'aquest geni del còmic. A més tindrem les mostres dels guanyadors dels premis de la passada edició, com la del Gran Premi del Saló del Còmic 2017, que va ser per a Josep Maria Martín Saurí, i la de Jamás tendré 20 anys, de Jaime Martín que va guanyar el premi a la Millor Obra d'Autor Espanyol del passat Saló. Javi Rey, premi a l'Autor Revelació, guardó patrocinat per la Fundació Divina Pastora, i el fanzine Paranoidland, Premi al Millor Fanzine, també tindran sengles exposicions. En les properes setmanes es donaran a conèixer noves exposicions i activitats que s'estan tancant.


Holiday Home Residencial Raco del Golf Miami Platja Espanya - Ofertes d'hotels amb els MILLORS DESCOMPTES EN LÍNIA\nMés informació sobre Holiday Home Residencial Raco del Golf\nConvenientment situat a Miami Platja, Holiday home Urb El Casalot XIV Miami Platja és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Holiday home Urb El Casalot XIV Miami Platja asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara balcó/terrassa, aparell de televisió, cuina americana, forn microones, banyera per satisfer els clients més exigents. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Holiday home Urb El Casalot XIV Miami Platja la base perfecta per a gaudir de la seva estada a Miami Platja.\nNúmero de Identificación Fiscal: HUTT001596\nCal que informeu el Holiday Home Residencial Raco del Golf de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTT001596


Cau una activa banda de lladres que saquejava cotxes en aparcaments\nCinc detinguts amb 115 antecedents, acusats ara de més de 40 robatoris en garatges de pagament\nUn actiu grup de lladres ha saquejat més 40 cotxes en aparcaments privats de pagament a Barcelona els darrers mesos. Els Mossos d’Esquadra i la Guàrdia Urbana l’han desarticulat en detenir 5 persones, que sumaven fins a 115 antecedents delictius. A més els han trobat gran part del botí acumulat: mòbils, ordinadors, maletes de roba, documentació, aparells mèdics i més de 4.000 euros en efectiu.\nEl jutge ha enviat un dels arrestats a presó i la resta tenen ordres d’allunyament dels garatges de la ciutat i se’ls ha confiscat el passaport. La investigació va començar a l’octubre a Ciutat Vella i les detencions van arribar aquest dimarts, durant 3 entrades i escorcolls a domicilis de Badalona i Santa Coloma de Gramenet. A l’operació els agents van trobar, de retruc, tres altres persones que tenien ordres de detenció pendents i que van acabar també arrestades.\nLa policia considera que la banda de lladres estava formada per 7 integrants: els cinc detinguts dimarts i dos més que ja van ser localitzats fa dues setmanes i són a la presó. Es tractaria de cinc lladres d’entre 20 i 39 anys, un sisè membre dedicat a rebre els objectes robats i un setè detingut que és un menor d’edat que no té relació familiar amb la resta. Per a aquest darrer Fiscalia va decretar el seu ingrés en un centre de protecció\nObjectes robats en aparcaments, recuperats / Mossos d’Esquadra\nEs tracta d’un grup “molt actiu”, reconeix la policia, que en només un mes i mig va cometre una trentena dels robatoris amb força dels que se’ls acusa. Entraven als garatges ràpidament i sense ser detectats pels vigilants de seguretat: “Buscaven vehicles que fossin del seu interès, d’empreses de lloguer, de turistes, o de particulars, i procuraven buscar a primer cop d’ull algun objecte valuós. Aleshores trencaven els vidres de les portes i sostreien tot el que trobaven a l’interior”. En una incursió podien saquejar uns quants vehicles en pocs minuts i marxar sense ser vistos. No obstant, empraven la violència i la intimidació quan eren detectats per vigilants.\nEstratègia similar a la del metro\nL’actuació policial l’ha dut a terme un equip conjunt dels dos cossos a Barcelona, creat al gener i especialitzat en aquest perfil de robatoris. S’han reunit amb responsables d’aquests aparcaments per coordinar-s’hi i implantar-hi noves mesures de prevenció, com patrullatge uniformat i efectius de paisà dins de les instal·lacions. En el que portem d’any han detingut 26 multireincidents i hi ha vigents 9 ordres de prohibició d’entrada a pàrquings. Des del setembre, indica la policia catalana, s’ha implantat un “canvi d’estratègia” centrada en les ordres judicials de prohibició d’entrada a pàrquings de pagament de la ciutat, com ja s’havia fet amb els carteristes del metro.\nEls Mossos asseguren que la nova tàctica “ha revertit la tendència a l’alça” en aquest tipus de robatoris. El desembre del 2021 se’n van registrar 369, mentre que al mes de febrer del 2022 es van denunciar 173 fets delictius. “Si comparem les dades delinqüencials entre el primer trimestre d’aquest any amb l’anterior, la baixada delictiva és molt superior passant de 1.700 a 443 fets, el que representa una disminució de 1.257 robatoris”, afegeixen. A banda, la policia insta la ciutadania a anar en compte amb les pertinences que deixa a la vista, a través de la campanya “El cotxe no és una caixa forta”.\nAparcament Cotxes Guàrdia Urbana de Barcelona Lladres Mossos d'Esquadra Robatoris


GVA.ES: L'IVASS reforça la plantilla amb la convocatòria d'una borsa extraordinària per a diverses categories\nL'IVASS reforça la plantilla amb la convocatòria d'una borsa extraordinària per a diverses categories\n- Permetrà reforçar el nombre de professionals de les diferents àrees que donen suport als centres i serveis de l'entitat\n- Les persones interessades poden presentar les sol·licituds d'inscripció fins al 27 de gener en el portal de l'IVASS\nL'Institut Valencià d'Atenció Social Sanitària (IVASS), adscrit a la Vicepresidència i Conselleria d'Igualtat i Polítiques Inclusives, ha convocat amb caràcter extraordinari una borsa d'ocupació "amb l'objectiu de reforçar el nombre de professionals en les diferents àrees de l'entitat des d'on es dona suport a la gestió dels centres i serveis".\nAixí ho ha manifestat la directora general de l'IVASS, Noelia Martí, que ha ressaltat que "en l'elaboració de les bases d'aquesta nova borsa han treballat els departaments de Contractacions i Assumptes Generals, Economicofinancer i Recursos Humans, i els sindicats representats en l'entitat".\nNoelia Martí ha subratllat "la labor que estan desenvolupant les treballadores i els treballadors de l'IVASS Serveis Socials per a afrontar tots els processos d'aquesta difícil conjuntura sanitària generada pel coronavirus", i ha incidit en el fet que "aquestes borses reforçaran amb més personal el servei que es dona des d'aquests departaments als centres i serveis".\nAquesta borsa d'ocupació extraordinària s'ha convocat per a cobrir llocs de direcció, personal tècnic superior i mitjà de les àrees de Contractacions i Assumptes Generals, Economicofinancera i RH de l'IVASS.\nLes persones interessades poden consultar les bases en el DOGV del dijous dia 13 de gener, i tenen de termini fins al 27 d'aquest mes per a cursar les sol·licituds d'inscripció en el portal (Consulteu ací , apartat 'Llocs de treball').\nLes borses es constituiran per àrees geogràfiques d'acord amb les tres províncies de la Comunitat Valenciana; concretament, l'àrea 1 correspondria a Castelló; l'àrea 2, a València, i l'àrea 3, a Alacant. Es pot fer la sol·licitud en qualsevol d'aquestes, i no és excloent en cap cas.\nEl registre i la presentació de la sol·licitud s'ha de fer de manera telemàtica a través de l'enllaç (Consulteu ací.), on els candidats i candidates han d'adjuntar el document escanejat en format PDF de la sol·licitud degudament signada (amb la impressió de la sol·licitud i rúbrica manual).\nEl procediment de selecció constarà d'una fase de proves, de caràcter obligatori i eliminatori, i d'una altra de baremació de mèrits.\nLa primera fase consisteix en dues proves obligatòries sobre el temari de l'annex I, i la primera d'aquestes proves és eliminatòria respecte de la segona. Les persones que superen aquesta fase, d'acord amb el que exigeixen les bases, passaran a la segona fase de baremació de mèrits.\nEn primer lloc formaran part de la borsa les persones que hagen superat tots dos exàmens, i hagen sigut baremades en l'ordre resultant de la suma de la nota obtinguda en la fase de proves més la baremació.\nUna vegada esgotada la llista de candidats, es podran afegir a la borsa les persones que hagen superat un únic examen, seguint l'ordre de puntuació obtinguda en aquest.\nMés informació en el DOGV: Consulteu ací.


Pirata: Diari d'una adopció: Canvi de muda\n<- Crec que és molt creatiu pel gos fer-se una perruca a partir del seu pèl mudat.\nL’any passat no varem adonar-nos-en per què per aquestes dates en Pirata anava molt esquilat; ja se sap, arribava l’estiu, anava ple de “rastes”...bé llegiu el principi del blog que allà s’explica tot. La qüestió és que enguany hem notat que l’increment de la temperatura ambiental pel canvi d’estació (és a dir, ara que comença a fer calor) provoca a en Pirata una pèrdua de pèl accelerada, com si patís una alopècia galopant. De ben segur que els que teniu gossos amb molt de pèl també ho haureu notat.\nPerò no perd pas tot el pèl, ans com quan nosaltres ens traiem l’abric quan fa calor, però mantenint la samarreta, ell només deixar anar el pèl més fi, la capa per sota del pèl “normal”, més suau i blana que reté una capa d’aire i li fa de manta. Així, ara ja porta ben bé un mes i mig o dos gratant-se i enduent-se amb les urpes flocs complets d’aquest pèl, que és clar, cauen a terra i hem d’escombrar. Potser una de les coses curioses és que la muda la fa de forma progressiva, de darrera cap a endavant (al menys això ens ha semblat). Va començar gratant-se i buscant manyagues per la part de la cua i les potes del darrera i ara quan li raspallem el clatell o sota la barba s’hi posa bé (mentre que abans no li agradava gaire).\nPoc a poc en Pirata va perdent “volum” capil·lar i quan li passem la mà per la gropa fins i tot sembla que tingui el pèl més fi (tot i que manté aquell tacte aspre propi dels gossos d’atura).\nBé, sembla doncs que quan bé l’estiu no només hem de canviar la roba de l’armari, sinó que ens hem cuidar de recollir les “mudes” que en Pirata va deixant enrere i que ja recuperarà quan el fred torni.\nPublicat per Quim a les 9:18 a. m.


2018 - Concurs de Tarragona - Castellers de Lleida\nLA COLLA VELLA DELS XIQUETS DE VALLS GUANYA EL CONCURS CASTELLER A TARRAGONA\nEls Castellers de Lleida assoleixen un bon registre malgrat no poder fer el castell folrat.\nComençarem parlant del resultat assolit per la colla lleidatana en l’edició del concurs de dissabte, perquè d’uns anys ençà el Concurs de Castells bianual de Tarragona se celebra en un format de tres jornades, una setmana anterior es fa a Torredembarra l’edició del que va ser al seu moment un Concurs de colles de set, del qual Castellers de Lleida en va ser guanyadora en dues edicions al seu moment.\nPosteriorment a aquesta primera jornada es va celebrar el passat cap de setmana la part cabdal del Concurs, diumenge dia 7 d’octubre les 12 colles principals seguint els criteris de classificació mitjançant un rànquing elaborat d’acord amb la regularitat i la importància dels castells assolits jornada rere jornada, i dissabte 6 d’octubre a la tarda actuen les 18 colles següents a les més importants.\nCastellers de Lleida va actuar el passat dissabte fent una actuació gairebé al més alt nivell dels castells que actualment porten en cartera, de fet, la posició final assolida per la colla ha estat el 21è lloc en la classificació final conjunta. Tenint en compte que fins al moment actual la colla ocupa el 23è lloc al rànquing general, i donat el fet que Minyons de Terrassa, una de les principals colles refusa participar en el Concurs, haver acabat en el lloc 21è es pot considerar lògic.\nLa llàstima és que la colla duia en cartera un castell folrat que hauria donat una posició netament superior en cas d’haver-se pogut fer. Bé, anem als castells fets. A la primera ronda, Castellers de Lleida va descarregar brillantment el quatre de vuit, un cop desmuntat un primer peu, a la segona el castell tirà amunt, amb unes mides raonablement bones, encara que sense la perfecció del que es va fer la setmana abans a Paeria, el quatre es va carregar sobradament i durant la baixada va requerir l’atenció i esforç d’alguns castellers de l’estructura. A la segona ronda arribava el plat fort dels ponentins i ponentines, per cert, molt nombrosa la participació per part de la gent de la colla, i reforçats amb l’ajut dels simpatitzants acostumats, com diem, aquest castell especial era el dos de vuit amb folre, si a Paeria la setmana abans va quedar palès que faltava assaig, aquest passat dissabte a Tarragona va anar pujant molt millor, però ja amb dosos col·locats i l’enxaneta a dalt, l’aixecador del castell va dubtar optant finalment per baixar, malauradament aquest fet va evitar que la Colla carregués l’apreciat dos de vuit amb folre, ja el tenien a tocar i s’hauria carregat segurament, i amb una baixada pausada qui sap si s’hagués descarregat finalment tot i estar un xic estirat a quarts. En tercera ronda, la colla, convençuda de les seves possibilitats hi va tornar a muntar el mateix castell, però amb tota l’estructura preparada i abans de sonar gralles, els mateixos dubtes per part d’algun component dels menudets de la Colla van fer desistir de l’intent. Amb dues rondes perdudes, la Colla va fer el set de set, i posteriorment el dos de set a la darrera ronda del Concurs. Cal fer esment que dissabte van resultar primers classificats ex aequo els Xiquets de Reus i els Moixiganguers d’Igualada, nova colla de nou doncs van descarregar un magnífic tres de nou amb folre.\nPassant ja a l’actuació principal de diumenge 7, s’esperava un duel entre Castellers de Vilafranca, els grans dominadors i guanyadors de les últimes vuit edicions i la Colla Vella dels Xiquets de Valls, colla que enguany ha estat la més regular en tot el que va d’any, a l’hora de la veritat el duel ha estat menys intens del previst.\nEnguany les colles només puntuaven un castell carregat i això sumat al fet de com han anat les dues primeres rondes han deixat el Concurs resolt gairebé abans de començar la tercera. Els del Penedès han descarregat primer un fantàstic tres de deu amb folre i manilles, però el seu segon castell, el dos de vuit sense folre només l’han pogut carregar, al seu torn, els components de la Colla Vella han descarregat en primer lloc el quatre de nou sense folre, i en segona ronda han descarregat el dos de vuit sense folre, dos castells que la colla ja havia descarregat en nombroses ocasions, sobretot el quatre, però que no havien pogut fer coincidir mai en una mateixa diada, en aquell moment la Vella tenia a tocar el triomf tot depenent de la resposta vilafranquina, valents, els verds han afrontat el quatre de deu amb folre i manilles, ben aviat s’ha vist que aquest castell no el tenien a punt i ha acabat cedint, posteriorment els de la Vella han tirat amunt el tres de deu amb folre i manilles, el castell pujava remenat, com habitualment passa en aquests castells tan grans, s’escolta un esglai a plaça, sembla que l’enxaneta refusa pujar, amaga en baixar, la plaça crida de manera ensordidora, llavors tira amunt i es carrega el tres cedint aquest castell en pocs segons, però la sensació és que la Vella ja ha guanyat, ha donat el cop de gràcia final, els verds en quarta ronda descarreguen no sense problemes el dos de nou amb folre i manilles per acabar segons, i renuncien a una quinta ronda. La Vella ha triomfat de manera brillant 18 anys després del seu darrer triomf i els vilafranquins cedeixen el primer lloc del qual han gaudit i ens han mostrat de la manera tan brillant el seu domini als darrers anys. Grans resultats també al Concurs per part d’altres colles, entre elles potser la més destacada la de Capgrossos de Mataró, però resulta impossible enumerar i desglossar a bastament el Concurs d’enguany doncs potser ens farien falta dues pàgines més.\nComentaris tancats a 2018 – Concurs de Tarragona


Els colons catalans a Guinea – Museu Etnològic i de Cultures del Món\nUn dels temes forts ha estat la conquesta del continent, com els espanyols l’ocupen. Un altre ha estat la història de l’illa de Corisco –que és davant de la costa continental, just a la frontera amb Gabon. He tractat el tema de la cooperació, he fet diversos estudis i hi he treballat professionalment. També he fet algun estudi sobre literatura guineana i literatura sobre Guinea Equatorial. I finalment he tractat temes d’antropologia de l’alimentació i també sobre el franquisme a Guinea.\nPortada de Blanc bo busca negre pobre (La campana, 2011), on critica el paper de la cooperació internacional a l’Àfrica.\nAquest darrer tema, indissociable del fet colonial, és transversal amb tots el demés?\nSí, de fet la meva tesina va ser sobre la relació colonial, entre els colons blancs i les dones negres, i a partir d’aquí he anat tractant temes més particulars.\nQuina és la presència actual d’espanyols i catalans a Guinea?\nQuan vaig arribar l’any 1990 hi havia una presència forta de cooperació espanyola i res més. Guinea era un país pobre i Espanya feia de potència neo-colonial i hi enviava metges i mestres, un col·lectiu molt gran, però l’any 94 –arran d’una crisi diplomàtica– tot això va desaparèixer, van quedar molt pocs blancs al país. A finals del 90, amb l’explotació del petroli, va començar a arribar gent de tot el món, i la presència espanyola va quedar molt diluïda. Ja no existeix la vinculació paternal i neo-colonial amb Espanya, i això ha normalitzant molt les relacions.\nRemuntem-nos al temps de la dominació espanyola. Qui eren aquests colons?\nS’han de diferenciar dues fases de la colonització. Fins el franquisme, el nombre d’espanyols que arriba és prou petit, la part interior del continent no es conquesta fins l’any 1927, i l’illa està subexplotada. És a partir del anys 40 que comencen a arribar grans masses d’espanyols, fins l’any 1960. El que caracteritza el colonialisme espanyol, que és molt paternalista, és que no permet que els negres accedeixin als càrrecs mitjans, els capatassos de les finques són blancs, mentre que a altres colònies veïnes aquests càrrecs són ocupats per negres. Això fa que la jerarquia racial sigui encara més dura i impedeix que els negres puguin accedir a les classes superiors, més enllà d’una petita elit fernandina –de Fernando Poo. El volum tan gran de blancs en un país tan petit és aclaparador. En percentatge, la Guinea Espanyola era el tercer país amb més població blanca després de Sud Àfrica i Angola, que són dos llocs amb assentaments europeus centenaris.\nPortada de Un guàrdia civil a la selva (La Campana, 2006)\nAleshores, el colonialisme espanyol no va fer servir les estructures socials del natius per al seu sotmetiment?\nNo. Des de ben aviat, Espanya no accepta això. Mentre el colonialisme anglès es basava un sistema de govern indirecte –a través de les estructures locals– i el francès passava per l’assimilació, el sistema espanyol responia a un model paternalista, on l’església es dedicava al govern dels indígenes i l’explotació econòmica es feia a partir de finques controlades per espanyols amb mà d’obra arribada d’altres països africans. És un sistema molt peculiar on els colons espanyols tenen molt protagonisme. Per això l’aculturació a Guinea va ser molt forta, perquè qualsevol guineà vivia a prop d’una finca de blancs, tenia una escola on hi havia mestres blancs i l’estat tenia una presència molt forta.\nL’arribada dels colons als anys 40, està molt relacionada amb les condicions econòmiques de la postguerra?\nDins del sistema d’autarquia franquista es va calcular que Guinea oferiria tot un seguit de productes tropicals que no poden arribar d’altres bandes. Es confia en que Guinea produeixi cafè, produeixi cacau, però també produeixi altres productes bàsics com la mandioca seca –que s’utilitza en la indústria alimentària– o el cautxú. Aquest protagonisme de l’economia guineana fa que durant uns anys els colons visquin molt millor que els habitants de la metròpoli.\nExisteixen també colons que arribessin fugint de la metròpoli per motius polítics?\nHi ha algun cas, però no sembla que fos un motiu per emigrar. La colònia sempre va ser molt vigilada, i el governador podia decretar l’expulsió en 24 hores sense cap justificació.\nLa principal ocupació dels colons era a les explotacions agrícoles?\nHi ha una mitologia colonial que sempre parla del colon de la plantació, però, si mirem les xifres, en realitat no era així. Bona part dels colons vivien a les ciutats, dedicant-se al comerç i a l’administració, a Bata, a Malabo i a les petites ciutats. Les ciutats guineanes van créixer molt durant els anys 50 i 60 i hi havia serveis i també oci. Tota aquesta mitologia del colon sacrificat, vivint enmig de la selva, reflecteix una part molt minsa. A finals de la colònia no hi havia zones desconnectades perquè el país és molt petit i la colonització havia arribat a tots els racons, no existia la figura de l’individu aïllat com sí existia en altres colònies africanes.\nPortada de La última selva de España (Catarata, 2010)\nExistia una segregació racial?\nJustament, la gran preocupació dels blancs era que aquestes ciutats en creixement no s’omplissin de negres. El centre de Bata estava poblat pels blancs i els negres vivien a les zones perifèriques. Aquesta separació es controlava amb un sistema de passis i els nadius havien de demanar permís per sortir de la seva zona de residència. Hi havia legislacions diferenciades per blancs i negres: laborals, sobre la propietat de la terra, per la tinença d’armes. Totes les lleis establien una discriminació, i els colons que hi anaven sabien que accedirien a una posició de privilegi.\nQuina importància tenien els catalans dins d’aquests colons?\nEls catalans van tenir el protagonisme en certes regions, fins al punt que hi havia alguns natius, cada cop menys, que et sabien dir algunes paraules en català perquè havien treballat en explotacions catalanes. En cap cas van intentar crear una comunitat diferenciada, però sí que tenien una certa solidaritat entre catalans, que els permetia accedir a xarxes d’ajuda mútua, i es relacionaven a través de les visites a altres colons, que era una part important del seu oci.\nCom van viure els colons la independència?\nPensem que molts es van retirar abans de la independència. Al llarg dels 60 hi ha un degoteig de colons que van marxant perquè ja veuen que això no acabarà bé. Evidentment, la sortida va estar rodejada de violència i d’humiliació. No és tant que el nou govern dictatorial prengués mesures contra els colons, sinó que va atiar les masses, que van reaccionar contra un sistema colonial basat en una desigualtat de poders i de distribució de la terra que era insostenible. El que és innegable és que tot plegat es va convertir en un saqueig en què les propietats van acabar en mans dels partidaris de Macias. Molts guineans van quedar insatisfets pel canvi i existia, ara ja no tant, una certa nostàlgia colonial entre els que no s’havien beneficiat per la independència.\nPortada del darrer llibre de Nerín, Traficants d’ànimes (Pòrtic, 2015) que tracta el paper dels esclavistes espanyols a l’Àfrica\nEls ex-colons també han fomentat un discurs al voltant de la nostàlgia d’uns temps millors.\nEl que més em sorprèn és aquesta manca d’assumpció del passat, per part del colons, no hi ha cap voluntat de revisió del que va passar. Entenc que per alguns va ser traumàtic, però el que no es pot fer és justificar la situació colonial i molt menys mitificar-la. Presentar ara que aquella era una societat sense conflictes, després del que va esclatar, és surrealista.\nCom s’ha construït la memòria d’aquests ex-colons?\nÉs curiós perquè es tracta d’un fenomen relativament nou. Després de la independència és matèria reservada i no es pot publicar res. A partir del 77 apareixen algunes publicacions sobre guinea, no gaire cosa, i no és fins a finals dels 90 i principi dels 2000 que hi ha aquest reviscolament de la memòria colonial, que es tornen a trobar entre ells i els fills comencen a reivindicar aquest passat. És curiós tot aquest buit, de trenta anys, en què les societats de colons havien estat inactives. És ara que apareix aquesta mena de moda retro, que recrea un mite colonial que és compartit fins i tot per països occidentals que no van tenir colònies, que és més tributari d’uns estereotips que de la pròpia experiència concreta de la colonització.\nLola Massachs ha dit:\nSabem molt poc d’aquets territoris, en general, i tota la informació es molt ben rebuda. Moltes gràcies.


Prague Loreta Residence Praga República Txeca - Ofertes d'hotels amb els MILLORS DESCOMPTES EN LÍNIA\nMés informació sobre Prague Loreta Residence\nConvenientment situat a Praga, Prague Loreta Residence és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPrague Loreta Residence ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcament de cotxes, habitació familiar són només algunes de les comoditats que fan que Prague Loreta Residence sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara calefacció, insonorització, habitacions interconnectades disponibles, TV satèl•lit/cable, aparell de televisió LCD/pantalla de plasma per satisfer els clients més exigents. Durant el dia podeu gaudir de l'atmòsfera relaxant de jardí. Descobreixi una encantadora mescla de servei profesional i ampla gama de característiques a Prague Loreta Residence.\nCal que informeu el Prague Loreta Residence de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


RAPER VALTONYC. Nova victòria de la justícia i l’exili contra la repressió i el règim espanyol – Avantguarda.cat\nOriol Domingo 28 de desembre de 2021 Groc\nVALTÒNYC LLIURE AL MÓN LLIURE; és a dir no a Espanya. La Unió Europea té un greu problema amb Espanya. El Tribunal Constitucional belga tombà (28 octubre 2021) l’article 1 de la llei del 6 d’abril de 1847 sobre la repressió dels delictes contra el rei, ja que violava l’article 19 de la constitució belga que garanteix el dret a manifestar la pròpia opinió sobre tots els assumptes. Ara (28 desembre 2021) el Tribunal d’Apel·lació de Gant rebutja la petició d’euro ordre del Tribunal Suprem espanyol i, per tant, decideix no extradir-lo a Espanya.\n2.- VICTÒRIA DE L’EXILI. Decisió del tribunal de Gant de denegar l’extradicció del raper Valtònyc a Espanya per un delicte d`amenaces. Aquesta decisió és una nova victòria de la justícia europea, de la democràcia, de la llibertat d’expressió, del raper, de l’exili. Per això, el president i eurodiputat Carles Puigdemont, bon amic de Valtònyc i companys d’exili, pot escriure aquest tuit: “Avui més que cap altre dia, la llibertat té ritme i lletra de rap. Quan la justícia preval, la llibertat en surt reforçada. Enhorabona Josep @valtonyc, felicitats a l’equip d’advocats que ha fet història”.\n3.- DERROTA CONSTITUCIONALISTA. La decisió del tribunal de Gant implica, per tant, una nova i contundent derrota del règim constitucional monàrquic i juancarlista espanyol, de les cúpules del seu sistema judicial i del seu aparell policial, de la seva caverna mediàtica, dels partits borbònics, de PSOE a VOX. Però a aquest règim amb adn franquista no dimiteix ningú. Cap responsable dels jutges, cap responsable policial, cap responsable periodístic, cap responsable polític. Ningú.\nOriol Domingo\t el 28 de desembre de 2021 a les 21:00\nRESSO INTERNACIONAL DE VALTONYC I PUIGDEMONT. El ressó internacional del raper Valtonyc gràcies a la justicia europea que descol.loca al régim borbònic espanyol amb adn franquista es extraordinari. ¿Us imagineu l’estratosfèric ressó internacional que tindrà la definitiva resolució del cas del president català exiliat i eurodiputat Carles Puigdemont?


Concentració a València pel Dia Global de desinversió en combustibles fòssils - Diari La Veu\nEscriba el número 767185\nConcentració a València pel Dia Global de desinversió en combustibles fòssils\nEl Fossil Free Day es realitza a tot el món occidental per a demandar la paralització de totes les inversions en combustibles fòssils. També diumenge, es presentarà la Plataforma València ECOlògica formada per AE-Agró i Som Energia, entre d'altres\nEl 13 i 14 de febrer es realitzaren accions per tot el món per a demanar la fi de les inversions en combustibles fòssils o Fossil Free Day. Al País Valencià, València serà aquest diumenge l’escenari on es durà a terme una concentració per a demandar la paralització de totes les inversions en combustibles fòssils.\nEs tracta d’una trobada de tot el moviment ecologista/mediambiental de la regió amb la finalitat de conjuminar missatges, treball, propostes i agenda comuna amb el propòsit últim “que ajude a comunicar la delicada situació mediambiental en què vivim, i conformar un decàleg de propostes davant les administracions públiques i partits polítics”.\nLa protesta es realitza coincidint amb la presentació de València ECOlògica, que com a primer acte oficial se sumarà a la protesta del dia global de desinversió en combustibles fòssils. “Organitzant l'esdeveniment ‘Enamora’t de les Renovables, oblidem el passat fòssil’, apunten.\nFormen part de València ECOlògica: Acció Ecologista Agró, Associació pel Medi ambient (MESTRESSA), Colla Ecologista l'Arrel, Ecologistes en Acció de València, Enginyeria Sense Fronteres, Greenpeace, La Ribera amb bici, Marfull-AE Agró, Plataforma Val. per 1 Nou Model Energètic, Som Energia, València amb bici, Xúquer Viu.\nL’esdeveniment que tindrà lloc al Cap i Casal acompanyarà a centenars d'actes organitzats per tot del món, per a demandar la paralització de totes les inversions en combustibles fòssils i “demanant que les quantitats milionàries que avui dia se segueixen utilitzant a mantenir un model energètic basat en un recurs finit i contamina't, s'invertisquen en un altre tipus d'actuacions encaminades a aconseguir una societat sostenible i justa”.\nUn terç de les actuals reserves de petroli, la meitat de les de gas i més del 80% de les de carbó no han de tocar-se en els pròxims 40 anys per a tenir almenys un 50% de probabilitats de controlar el canvi climàtic, és a dir, d'evitar que la temperatura mitjana del planeta puge més de dos graus, la frontera estimada pels científics a partir de la qual els impactes de l'escalfament global poden ser realment greus.\nVeure article d'opinió de Pedro Dominguez '14-F: Global Dive$tment Day i València ecològica'.\nFossil Free Day\nPlataforma València ECOlògica\nEscriba el número 410842


Vilanova Verda de feb i mar 2012 by Iniciativa el Vers Vilanova i la Geltrú - issuu\nVILANOVA VERDA La revista d’Iniciativa per Catalunya Verds de Vilanova i la Geltrú\nDEFENSEM ELS NOSTRES DRETS El pacte parlamentari i pressupostari del 2012 al Parlament entre CiU i PP significarà un nou retrocés en el finançament i més retallades pels ajuntaments. Mentre asseguren que ajuden als municipis, el Parlament rebutja una moció amb el vot de CiU i el suport del PP que instava al govern de la Generalitat a pagar el deute al municipis per saldar-lo abans del 30 de juny.\nFan veure que el pacte CIU-PP suposa una millora substancial pels ajuntaments, sumant 200.000 euros més al Fons de Cooperació Local, quan la Generalitat deu 1.000 milions als municipis, i els 200.000 euros son el 0'2 per mil del deute, i no compensen ni de lluny les retallades que ha patit el Fons de Cooperació Local. El PP presumeix d'haver afegit 200.000 euros. I alhora fan el joc als sectors més reaccionaris del país traient una part d'aquests 200.000 euros dels recursos del Memorial Democràtic, que ja han reduït a la meitat, perquè el PP pugui presumir que s'estan suprimint les polítiques de memòria del Memorial Democràtic. Inversions educatives i sanitàries: el punt 4 parla d'equipaments que ja estaven previstos en el projecte de pressupostos del Govern. El punt 5 es compromet amb un llistat que no està contemplat en els Pressupostos aprovats i que com a molt, faran un estudi per veure la viabilitat de la seva construcció. El Partit Popular, representat per 99 dels seus diputats i senadors, va presentar un recurs d’anticonstitucionalitat contra 187 articles i disposicions de l’Estatut de Catalunya 2006. No tothom ho ha oblidat a Catalunya.\nEN MOTIU DEL DIA INTERNACIONAL DE LES DONES - 8 de Març de 2012 El 8 de març, Dia Internacional de les Dones és, especialment, una data per celebrar els actes de valor i decisió de moltes dones que, arreu del món, han lluitat pels seus drets, intentant fer d’aquest un mon més just. És, també, un moment per reflexionar i posar en valor els avenços aconseguits per les dones i reivindicar i exigir els canvis necessaris per tal d’avançar cap a l’equitat de gènere. Avui, el món es troba immers en una crisi econòmica, social i de valors i les seves greus conseqüències les estan patint les persones que es troben en una situació de més vulnerabilitat. Les dones es trobem en aquest col•lectiu, ja que pateixen les conseqüències d’una societat encara avui patriarcal i sexista (violència masclista, menys salari, més precarietat laboral, sostre de vidre, assumpció de les tasques de cura i domèstiques, etc.). Els governs actuals a Catalunya i a l’Estat espanyol no només estan implementant mesures que agreugen les conseqüències que té aquesta crisi sobre aquest col•lectiu, sinó que, a més, estan plantejant un involucionisme en matèria de drets de les dones. Aquestes polítiques ens estan fent retrocedir en els drets de ciutadania fins a quotes inassumibles. Alguns exemples són la moratòria de la Llei de dependència (PP), la reforma de les RMI (CiU), la reforma de la Llei de l’avortament (PP), així com totes les retallades en serveis socials que repercuteixen en els drets de les persones, que estan acordant PP i CiU. Malauradament, correm el risc no tan sols de no avançar, sinó de retrocedir. No és veritat que les retallades siguin inevitables, no acceptem l’hegemonia de la lògica conservadora i neoliberal, per la qual es nega l’existència d’alternatives per sortir de la crisi d’una forma més justa, equitativa i solidària. Des d’ICV volem reivindicar avui, més que mai, l’esperit primigeni del 8 de març i la memòria de totes les dones que d’una manera visible o invisible han contribuït a l’avenç dels drets dels quals gaudeixen les dones. I és en aquesta data tan significativa que exigim la necessitat d’avançar en l’equitat de gènere, fent polítiques actives per eliminar les desigualtats, garantint i ampliant els drets de les dones, amb l’objectiu d’una ciutadania plena, igualitària i democràtica. Reclamem! 1. Al Govern de l’Estat espanyol que no es modifiqui de manera restrictiva la Llei de l’avortament ni es retallin els drets laborals de les treballadores i els treballadors. 2. Al Govern de l’Estat espanyol i al Govern de la Generalitat de Catalunya la retirada de la moratòria de la Llei de dependència i la reforma de la Renda Mínima d’Inserció (RMI), així com les retallades en salut i educació. 3. Reclamar que es recuperi el Programa de Seguretat contra la Violència Masclista del Departament d’Interior de la Generalitat, com a instrument de lluita contra aquesta xacra, així com un treball clar i decisiu en els camps de l’educació, la prevenció i la intervenció. 4. Recuperar les polítiques de recuperació de la memòria i la tasca del Memorial Democràtic en la recuperació de la memòria històrica de les dones que van lluitar per la llibertat i pels drets de les dones.\nfacebook: ICV Vilanova\nPLE DEL 27 DE FEBRER\nEl 27 de febrer es va aprovar els pressupostos municipals 2012; ICV com la resta de l’oposició es va abstenir, propiciant l’aprovació. El grup d’ICV ha mantingut negociacions amb el govern fins al divendres anterior, mantenint les mateixes reivindicacions. Dins les negociacions, el govern ha acceptat ampliar la partida d’una borsa per a rehabilitació d’habitatges, moció presentada per ICV i aprovada pel Ple del 3 d’octubre, passen dels 50.000 euros inicials a 100.000 euros. Sobre la necessitat de major partida de serveis socials, el govern incrementa 20.000 euros més i es compromet a destinar partides finalistes. Es destinarà 230.000 euros més de dotació a l’IMET Es manté la mateixa partida de 50.000 euros per iniciar la revisió del POUM, amb el compromís que hem exigit de què siguin destinats al procés de participació ciutadana. Una de les exigències sense la qual no ens abstindríem era retirar el projecte d’arranjament dels camins de l’Ortoll, a l’espera d’un debat més ampli dins la revisió del POUM, que finalment el govern ha acceptat. Tal com va expressar la nostra portaveu, Iolanda Sánchez, en el seu discurs: ”Quin han estat els criteris, les idees que en els últims anys hem defensat com a formació política en la construcció del pressupost municipal, i com no pot ser d’altra manera ara en aquest 2012 també hem defensat. 1. Contenció de la despesa corrent 2. Suport a les persones més vulnerables i afectades per la crisi: polítiques de promoció i protecció social; i suport a l’educació, formació i suport als aturats 3. Suport a les iniciatives i polítiques d’impuls de l’activitat econòmica.” La proposta pressupostària aprovada té dues clares línees: reflecteix la situació de crisi econòmica a la nostra ciutat, però també un govern amb minoria i una oposició que planteja alternatives i propostes. El resultat del pressupost d’avui no neix exclusivament de la capacitat de lideratge i de projecte de l’actual govern i això ens preocupa. L’aritmètica, la necessitat, que no la virtut, per arribar avui al Ple de pressupostos ha obligat al govern a canviar i rectificar en bona mesura els seus criteris i línies d’actuació.El nostre grup per responsabilitat i compromís electoral amb el nostre programa electoral i amb la ciutat, hem treballat per a que des de la proposta fes un gir als primers plantejaments aportats de CIU. El resultat final, ho hem de dir, no ens satisfà del tot, però el pressupost ha canviat en certa línia amb les propostes que havíem plantejat i perquè entenem que la ciutat requereix d’aquest instrument per a no paralitzar-se. La moció presentada per ICV per donar suport i la mediació per a garantir una solució que permeti la continuïtat del Diari de Vilanova, va ser aprovada per unanimitat. Varem donar suport i defensar la moció en contra de la reforma laboral aprovada per PSC, CUP i ICV. Varem donar suport a la moció de la CUP en solidaritat amb els estudiants del País Valencià (dels tres acords de la moció només varem votar sempre a favor PSC, CUP i ICV)\nIniciativa el Vers Vilanova i la Geltrú\nVilanova Verda de feb i mar 2012\nRevista del Grup d'ICV de Vilanova i la Geltrú


El Ple rebutja una moció que demanava aturar la suspensió de l’autonomia, fer efectiu el mandat de l’1-O i condemnar la violació de drets fonamentals | Ajuntament de Palau-solità i Plegamans\nEl Ple rebutja una moció que demanava aturar la suspensió de l’autonomia, fer efectiu el mandat de l’1-O i condemnar la violació de drets fonamentals\nLuisa Fernández, de Guanyem Palau, va “lamentar” haver de votar que no a la moció. “Des de Guanyem sempre defensarem el diàleg i fer política però la DUI és un atac, com ho és activar l’article 155”. Per a Fernández, “l’1 d’octubre va ser un acte legitimador del poble de Catalunya envers el diàleg per poder decidir el seu futur i com a protesta cap a la repressió policial, que rebutgem, (...) però aquesta mobilització no legitima el govern de la Generalitat a proclamar la independència, perquè no té ni les garanties ni les majories necessàries”.\nPer a Mercedes Rodríguez, del PP, “l’article 155 serveix per recuperar l’autogovern democràtic que s’està carregant el govern antidemocràtic de la Generalitat”. “És l'única via per tornar a la legalitat i restablir la democràcia”, sentenciava alhora que denunciava que “els partits independentistes han fet una crida a la desobediència i la rebel·lió de forma sistemàtica”. “Fem una crida al seny, a tornar a la raó”, pregava. Més endavant detallava quines mesures haurien de prendre el president Puigdemont i les institucions catalanes per aturar el 155: “No és només la convocatòria d’eleccions, també cal tornar a la legalitat estatutària i restaurar tot el que es va trencar els dies 6 i 7 de setembre amb l’aprovació de les lleis del referèndum i de transitorietat”.\nDes del PSC, Carmen Cabeza va agrair “moltíssim” aquestes paraules i va afegir: “Voldríem que el 155 no s’hagués d’executar però volem una altra alternativa. Al final, reflexionem que tots i totes, i veïns i veïnes, estem sent unes titelles en mans d’uns grans partits polítics i d’uns interessos, relacions i acords, que estic convençuda que no coneixem”. “Som el que som, representants d’una vila de 15.000 habitants i tots nosaltres treballem pels ciutadans d’aquest municipi. (...). Són uns senyors amb una responsabilitat més gran que la nostra els qui ho han d’arreglar”, va concloure.\nPle extraordinari del 24 d'octubre del 2017.\nÀudio íntegre del Ple.\nMoció ACM i AMI "per aturar la suspensió de l'autonomia".


El jugador Riqui Puig i la fogositat de Twitter\nRiqui Puig i la fogositat de Twitter\nMeu... teu. || J.MUNDET\nRiqui Puig sembla tenir-ho tot per triomfar al Barça i a la vida. És guapo i estètic. La seva angelical cara de nen desprèn carisma. Juga a futbol sempre somrient. Té un bon tupè. I és de Matadepera. Ingredients tots ells que l’han col·locat massa ràpid en l’epicentre d’un debat estèril i artificial, cuinat amb urgència pels sufocants fogons de les xarxes socials.\nDesprés de l’enamorament inicial, el història d’amor entre l’entitat blaugrana i el jove talent de la Masia s’ha vist debilitada, sembla, des de l’arribada de Ronald Koeman. L’holandès, retornat a Barcelona com a teòric impulsor d’una revolució encara inacabada, es va atrevir a dir que preferia que la perla del planter marxés cedit. Un cop massa fort per a un ampli sector del barcelonisme que, entregat al romanticisme, es nega a acceptar que Riqui Puig pugui acabar sent només un fugaç amor d’estiu.\nEl migcampista és un dels més clars exponents del que suposa l’oportunisme i l’efervescència de les xarxes en la societat actual. Del soroll eixordador que emeten a Twitter partidaris i detractors. En el futbol, però també en la majoria d’àmbits de la vida. Opinadors sense més llicència que la que els han entregat els seus seguidors des de l’altra banda de la pantalla. Sempre preparats a les trinxeres, presents en un camp de batalla on no hi ha mai treva.\nEn el fons, Riqui és una víctima col·lateral de la fogositat amb què s’elogia i es desterra futbolistes avui. Encara més amb l’agudesa d’una senzilla piulada. Sense terme mig ni marge per a l’error. Sense grisos ni paciència. Marca de la casa en un club habituat a cremar els seus actius a una velocitat vertiginosa.\nDe vegades, per culpa del famós entorn, amb futbolistes que acaben atropellats per l’angoixant pressa per trobar referents que no només simbolitzin una idea, sinó que serveixin d’arma llancívola contra el sector antagònic. I així a diari, sense tenir en compte el risc de devaluar la imatge de la institució i els seus professionals.\nL’escenari apocalíptic en l’univers de l’ocellet blau i les afirmacions categòriques va convertir fa temps Riqui Puig en un producte. Un holograma dissenyat al gust de cadascú. Alguns han vist en ell l’hereu del joc de posició que van abanderar Xavi i Iniesta. Altres, el nou Iván de la Peña. Tant se val. Ni tan sols té a veure amb el futbol.\nNo cal haver-lo vist més de tres partits damunt la gespa per dir-hi la nostra. És la gràcia de Twitter. Tot s’hi val. Que ningú es quedi enrere o perdrà posicions en el seu bàndol. Fins que la nina, de tant estirar-la per banda i banda, es trenqui. Ja en trobarem una altra. I tothom haurà contribuït a la causa.\nFutbolísticament, el vallesà va il·lusionar amb la seva desimboltura. Dinàmic i intuïtiu en la interpretació dels espais, el seu tram final de Lliga va estimular una afició massa necessitada d’al·licients positius. Malgrat el poc protagonisme a la Champions, Riqui semblava haver convençut en 574 minuts, per a delit dels seus acèrrims defensors.\nConeixedor del llibret de la Masia al detall, va aportar energia i vitalitat a un equip deprimit. Potser, i només potser, és que en terra de cecs, el borni és el rei. O potser, i només potser, és veritablement un jugador cridat a marcar una època. Admeto que encara no ho he desxifrat. Però, en el fons, tampoc és això el que interessa.\nAra, per a aquells que han aprovat el curset accelerat de tuitaires amb claca incorporada, la situació del jove talent no és res més que nova munició per a atacar l’adversari. Des del bàndol que sigui. Després d’ell, només falta saber qui serà el següent en ser utilitzat com a ase dels cops. Encara que alguns arribin aparentment en forma de carícies.


EL PRESENT ÉS UN REGAL: EL GUERRILLER\nImatge d'un petit esboç de tot el que ha aconseguit un guerriller ben especial (Parc Natural de Gallecs)\nLa primera vegada que vàrem parlar em vas dir que eres un guerriller amb una missió ben clara: lluitar per la natura, ni més ni menys.\nEt recordo amb aquella cara de nen, la mirada intensa i el teu posat senzill i un xic trapella. De seguida em vas caure bé. De seguida vaig veure que eres un treballador incansable i que, per suposat, eres un guerriller de debò.\nFormàvem un bon equip els cinc i el nostre cap de servei. Teníem els nostres més i els nostres menys, però tots i cadascun dels moments els recordo amb una alegria i nostàlgia que no sabia que portava endins, fins que he rebut la trista notícia: ens has deixat, en silenci, discretament, tal com eres tu. Però la teva petjada ara es nota més que mai.\nT'han dedicat un blog i t'imagino posant-te vermell llegint tots els comentaris. Se't trobarà tant a faltar...\nI penso en la teva dona i els teus fills. Quin camí els espera ara, sense tu. Però també crec que rebran tota la teva força des d'allà on estiguis. I no sé perquè, tinc la sensació que no ets gaire lluny.\nPer cert: el funestòmetre que encara conservaves va ser el meu regal d'amic invisible fa molts i molts anys.\nFins sempre, Salvador...\nPublicado por lanuor en 4:27\nEtiquetas: EL QUE IMPORTA DE DEBÒ, EL VALOR DE SER AUTÈNTIC, REVOLUCIÓ PACÍFICA\nA VEGADES EM PERDO DE VISTA


Concessionaris i tallers oficials\nFes click aquí per visitar la web de Movento\nMovento engloba totes les empreses de Moventia que tenen activitat relacionada amb els serveis de distribució, venda de vehicles nous, seminous, usats i ecològics, serveis associats, i reparació d'automòbils, industrials lleugers, camions i motos.\nAmb més de 60 anys d'experiència i representant a 14 marques, som capdavanteres en la mobilitat privada amb les societats distribuïdores de turismes i vehicles industrials nous i seminous, vehicle ecològic i serveis a l'usuari.\nMovento som distribuïdors a la província de Barcelona de les marques Mercedes i Smart, a través del concessionari Stern Motor; Renault i Dacia a través del concessionari Auser; Seat, Cupra, Volkswagen, Audi i Skoda a través de Sarsa; Hyundai a través de Motorprim; Jaguar i Land Rover a través d'Auto Pla Vic 4x4, i les marques Piaggio, Vespa, MotoGuzzi, Aprilia, Derbi i Gilera amb el nostre concessionari Motospazio.\nEl nostre lema 'sempre en moviment', expressa la nostra vocació de seguir avançant amb il·lusió, innovació i professionalitat en un sector clau pel desenvolupament sostenible de la nostra societat com és el de la mobilitat\nA Movento comercialitzem prop de 27.000 vehicles, nous i d'ocasió, atenem a 130.000 clients de taller a l'any amb una plantilla propera als 800 col·laboradors.\nEmpreses que formen part de Movento\nConcessionaris i tallers oficials de les marques Renault i Dacia. És un dels principals grups de distribució Renault d'Espanya.\nConcessionaris i tallers oficials de las marques Audi, Volkswagen, Seat i Skoda. Sarsa és un dels principals distribuïdors de les seves marques.\nDedicada a la distribució de Mercedes y Smart compta amb 6 concessionaris i 5 tallers oficials a Igualada, Manresa, Sabadell, Terrassa i Vic.\nMotospazio Barcelona, és el concessionari oficial de les marques del grup Piaggio.\nMotorprim, és el concessionari i taller oficial de la marca Hyundai a Badalona i Mataró.\nConcesionari i taller oficial de la marca Land Rover i taller oficial de Jaguar a Vic.\nServei oficial de Renault Trucks amb seu a Sabadell.\nUnitat de negoci especialitzada i dedicada a la comercialització i exportació de vehicles d'ocasió de totes les marques.\nDepartament especialitzat en vehicles d'empresa i assessorament en Renting, Lísing i altres sistemes de finançament per a empreses.\nÉs l'àrea de Movento especialista en el subministrament de peces de recanvi de les principals marques del mercat.


Els fets s'han produït la matinada d'aquest divendres a Nou Barris | Una altra persona ha quedat ferida a causa d'un apunyalament durant un robatori\ndivendres, 16 d’agost 2019 - 08:13h\nEls Mossos d'Esquadra investiguen la mort d'un home després d'un nou apunyalament as Nou Barris | Cedida\nSetmana tràgica a Barcelona després d'una nova mort per apunyalament. Els Mossos d'Esquadra investiguen la mort d'un home dominicà que ha rebut una ganivetada a Nou Barris durant la matinada d'aquest divendres. Els fets han tingut lloc al carrer Vilapicina, segons informa 'Cadena SER'.\nEl Servei d'Emergències Mèdiques (SEM) no ha pogut fer res per salvar la vida de la víctima, qui ha mort de camí a l'hospital. La policia catalana busca ara l'autor de l'homicidi, que ha estat identificat pels agents, però ha fugit després de deixar malferida a la víctima.\nAmb aquesta mort, augmenten a dotze el nombre d'homicidis a Barcelona durant aquest 2019, a més de ser el novè en només un mes i mig. Un número que supera ja el nombre d'homicidis a la ciutat comtal durant tot el 2018.\nDos apunyalaments durant la mateixa nit\nLa matinada d'aquest diumenge hi ha hagut un altre apunyalament a la ciutat comtal. Els fets han tingut lloc a prop de Via Laietana, a Ciutat Vella, quan un lladre ha intentat robar un turista i l'ha apunyalat. Segons 'Cadena SER', l'home es troba en estat greu però la seva vida, en un principi, no corre perill.\nLa inseguretat a la ciutat comtal ha augmentat degut als últims successos | Mossos d'Esquadra\nAquests dos nous successos s'emmarquen en una setmana tràgica per la ciutat de Barcelona. El passat dilluns un home va morir com a conseqüència d'una baralla a Sant Adrià de Besòs, dimarts hi van haver dos ferits greus per apunyalaments que van tenir lloc, ambdós, a Ciutat Vella. El mateix dia hi va haver una baralla violenta al Raval, on un dels implicats va acabar amb un vidre clavat a l'esquena. Finalment, la matinada del dimecres 14 d'agost, un home va resultar ferit greu en una baralla al districte de Sant Martí. En aquest cas, la víctima presentava una important ferida al coll per arma blanca.\nInseguretat a la ciutat comtal\nTots aquests successos han fet créixer les inseguretats entre els veïns de Barcelona. A més dels apunyalaments, cal sumar nombroses agressions, robatoris amb violència i fins i tot tirotejos. Durant el primer semestre del 2019, els delictes a Barcelona han augmentat en un 9% i un 35% els robatoris amb violència als carrers, segons dades dels Mossos d’Esquadra.\nCal destacar que fa un mes l'Ajuntament de Barcelona va decidir iniciar un dispositiu especial, incrementant el nombre d'agents policials als carrers, destinant 320 nous agents de Mossos d'Esquadra a Barcelona, augment que es va sumar als 2.380 agents que ja integraven l'àrea policial metropolitana, tal com informa 'TV3'.


Los Barrancos - Ensayos universitarios - 506 Palabras\nPágina principal Ensayos Los Barrancos\nDiari personal - Anonimo 4ºC\n7 de Novembre 2008, 20:30\nHa sigut el meu aniversari, ya tinc huit anys. He pasat tot el dia amb el meus\npares, ya que vivim al bosc i no tinc ningúmés, que tampoc els necessitaria.\nHem anat a buscar fruits, com sempre, per berenar i tindré per alguns dies\nmés. Després hem anat al llac a donar-li de menjar als peixos, pujats a la\nbarquetaque feren abans de naixer jo. Ha segut divertit, com tots el dies.\nA la nit, ha vingut un gat negre pel jardí sec de ma casa, maullant per pedir-\nme menjar. Li he donat un pot amb aigua i uns quantsfruts que no li\nagradaben molt, però era l'únic que tenia a la cuina. He deixat la porta\nentreoberta i el gat m'ha seguit a la habitació. Es sentá davant el meu llit\nmirant-me amb uns ulls verdsmolt grans, amb un rostre prim i dolent.\nMe acostat al llit i mentre cerraba els ulls he dit susurrant:\n-Bona nit, gatet; bona nit, pares.\n10 de Novembre 2008, 18:15\nNo he pogutescriure abans perque han vingut uns vigilants per la zona i per\nraon que ni jo sé me amagat amb el meus pares en el sòl de la casa.\nEs un lloc molt xicotet i oscur, amb tot de mobles vells i bruts;la majoria\ntrencats, i guardems provisions de fruits per l'hivern. El gatet negre també a\nbaixat amb nosaltres.\nA vui a segut diferent, és la primera volta que els vigilants entren a casa. Hepasat molta por, m'he possat blanca con la neu i el ulls a penes hem\npestanyeaben. Però al cap de mitja hora se n'han anat i l'e plorat molt a m'ha\nmare. No entenc perque els tinc por, pero jo iel meus pares no solem parlar\nmolt, ha soles pasem temps junts.\nHara estic al llit amb el gatet, mirant les seques herves per la finestra,\nrecordant quan anaba a classe amb el meus companys ijugaba amb les\nnines en el parc. Ya mai anem a la cuitat i no recorde la rao.\n30 d'Octubre 2013, 15:30\nYa han pasat 5 anys desde que vaig escriu-ne así, però a la fi he pogun...\nIntroduccion a las ciencias sociales. Trabajo No.4


Entrants - Comunitat Valenciana\nEls primers plats són per a les verdures de l'horta i les saladures. No hi ha entrant que no estiga capitanejat per un d'aquests ingredients tan característics del Mediterrani i la seua respectada dieta.\nComençar un menú amb el millor de l'horta i el mar és una autèntica delícia per al paladar. Una ensalada valenciana al centre de la taula, una tomaca trossejada amb unes gotes d'oli i acompanyat d'una bona saladura, un tros de pa artesà amb una cullerada generosa d'esgarraet, espencat o titaina.\nLes salmorres o saladures són conserves naturals, de tradició mil·lenària, que proporcionen peces de sabor molt cobejades pels grans experts gastronòmics: tonyina de tronc, moixames, ous de peix, budellet, bacallar sec, que intervenen en ensalades, sofregits, calderetes i guisats extraordinàriament suculents.\nVine a la Comunitat Valenciana a gaudir de la seua rica gastronomia, les seues receptes tradicionals i el seu sabor inigualable. No se't fa la boca aigua?


Xerrada per familiars al CSMA Martí i Julià | ActivaMent Catalunya Associació\nXerrada per familiars al CSMA Martí i Julià\nAmb l’Equip de Sensibilització de la Delegació Gramenet, aquest dilluns hem donat una xerrada al Centre de Salut Mental Martí i Julià, orientada als familiars dels usuaris d’aquest centre. Hem parlat sobre els principis en que es basa la salut mental en primera persona, la importància de la lluita contra l’estigma i, en especial, de l’autoestigma que sovint es reprodueix dins la família, i de l’empoderament com camí de recuperació.\nTambé hem presentat la nostra entitat i els tallers i activitats que oferim al Centre Cívic Fondo. D’aquests tallers, hi han el de manualitats i el de relaxació corporal que són oberts a la gent del barri. Hem explicat com participar dActivaMent. La xerrada ha estat molt positiva i distreta, amb torn de preguntes finals.\nSi esteu interessats en una xerrada de sensibilització a Santa Coloma de Gramenet o Badalona, podeu sol·licitar-la a: gramenet@activament.org


Quim Forn: 10 anys i mig de presó per posar les urnes\nQuim Forn el dia del ple d'investidura / ACN\nEl Suprem el considera culpable de sedició però descarta la rebel·lió\nEl regidor Quim Forn ha estat condemnat a 10 anys i mig de presó per posar les urnes. És la sentència que ha imposat el Tribunal Suprem, que considera el president de JxCat a l’Ajuntament culpable de sedició. El que va ser conseller d’Interior durant el referèndum de l’1-O ha estat absolt del delicte de malversació, ja que l’alt tribunal no la considera provada.\nEl Suprem, pel que fa als fets provats, aprecia violència però no la suficient per catalogar de rebel·lió els fets d’octubre del 2017. Tot i així, Oriol Junqueras ha estat condemnat a 13 anys de presó en situar-lo com a dirigent de la sedició, condició més greu per la seva condició d’autoritat.\nPel que fa als exconsellers Jordi Turull, Raül Romeva i Dolors Bassa, la condemna és de 12 anys de presó. Josep Rull, com en el cas de Forn, no ha estat condemnat per malversació però sí per sedició, cosa que es tradueix en 10 anys i mig.\nQuant a l’expresidenta del Parlament Carme Forcadell, la pena dictada és d’11 anys i mig de presó. Pel que fa als Jordis, la pena és de nou anys de presó. El tribunal presidit per Manuel Marchena els atribueix la direcció de la sedició.\nAmb referència a Meritxell Borràs, Carles Mundó i Santi Vila, no ingressaran a presó després que el Suprem els hagi condemnat per desobediència i no per malversació. Tots tres, però, hauran de pagar una multa de 60.000 euros. A més, pesarà sobre ells una inhabilitació d’un any i vuit mesos.\n1-O Judici de l'1-O Sentència 1-O